pythainlp/thaigov-v2-corpus-22032023 huggingface dataset:
วันเสาร์ที่ 19 กันยายน 2563
สธ.จัดระบบด้านการแพทย์และสาธารณสุขรองรับการชุมนุม
กระทรวงสาธารณสุขจัดระบบด้านการแพทย์และสาธารณสุขรองรับการชุมนุมวันที่ 19-20 กันยายน ตั้งจุดคัดกรอง เตรียมหน้ากากอนามัยและเจลแอลกอฮอล์อย่างละ 1 แสนชิ้น ขอทุกคนสวมหน้ากาก เขียนโรคประจำตัวและยาจำเป็นติดกระเป๋า ร่วมกันป้องกันควบคุมโรคโควิด 19
กระทรวงสาธารณสุขจัดระบบด้านการแพทย์และสาธารณสุขรองรับการชุมนุมวันที่ 19-20 กันยายน ตั้งจุดคัดกรอง เตรียมหน้ากากอนามัยและเจลแอลกอฮอล์อย่างละ 1 แสนชิ้น ขอทุกคนสวมหน้ากาก เขียนโรคประจำตัวและยาจำเป็นติดกระเป๋า ร่วมกันป้องกันควบคุมโรคโควิด 19 พร้อมจัดจุดปฐมพยาบาลเบื้องต้นและโรงพยาบาล 20 แห่งดูแลรักษาหากมีอาการฉุกเฉินรุนแรง
วันนี้ (19 กันยายน 2563) นายแพทย์เกียรติภูมิ วงศ์รจิต อธิบดีกรมสุขภาพจิต ในฐานะประธานศูนย์ปฏิบัติการฉุกเฉินด้านการแพทย์และสาธารณสุข ให้สัมภาษณ์ว่า กระทรวงสาธารณสุขได้เปิดวอร์รูมประชุมเตรียมความพร้อมด้านการแพทย์และสาธารณสุขกรณีการชุมนุมทางการเมืองในวันที่ 19-20 กันยายน 2563 ซึ่งมีรายงานว่า จะมีผู้เข้าร่วมชุมนุมประมาณ 2.5-5 หมื่นคน โดยเตรียมความพร้อม 3 ด้าน ได้แก่ ด้านการควบคุมและป้องกันโรค ทั้งโรคโควิด 19 โรคติดเชื้อทางเดินหายใจ และปัญหาสุขภาพจิต ด้านการดูแลรักษาเบื้องต้นในพื้นที่ และการส่งต่อรักษาพยาบาลเมื่อมีอาการรุนแรง
นายแพทย์เกียรติภูมิ กล่าวว่า การควบคุมและป้องกันโรคโควิด 19 เนื่องจากประเทศไทยยังไม่ได้ปลอดภัยจากเชื้อโควิด 19 กระทรวงสาธารณสุขมีความห่วงใยผู้ชุมนุมอาจมีความเสี่ยงเพิ่มขึ้นจากการมีคนมาอยู่รวมกันจำนวนมากและไม่สามารถรักษาระยะห่างกันได้ จึงขอให้ผู้เข้าร่วมชุมนุมประเมินตนเอง หากมีอาการเจ็บป่วยเป็นไข้ขอความร่วมมือไม่เข้าร่วมการชุมนุม อย่างไรก็ตาม กระทรวงสาธารณสุขได้จัดจุดคัดกรองวัดอุณหภูมิ โดยผู้ที่ผ่านการคัดกรองจะได้รับเจลแอลกอฮอล์ล้างมือ 1 หลอด และหน้ากากอนามัย 1 ชิ้น ซึ่งกระทรวงสาธารณสุขจัดเตรียมไว้อย่างละ 1 แสนชิ้น และขอให้ผู้มาชุมนุมสวมหน้ากากผ้าหรือหน้ากากอนามัยทุกคน เพื่อร่วมกันดูแลไม่ให้เกิดการระบาดของโรคโควิด 19 นอกจากนี้ ผู้ที่มีโรคประจำตัวให้เขียนติดกระเป๋าว่ามีโรคประจำตัวอะไร รับประทานยาอะไร หรือมีอาการแพ้ยาอะไร เพื่อความสะดวกในการช่วยเหลือทางการแพทย์
นายแพทย์เกียรติภูมิกล่าวว่า การดูแลรักษาเบื้องต้นในพื้นที่ มีการจัดจุดบริการเป็นหน่วยปฐมพยาบาลเบื้องต้นในการดูแล เช่น อาการท้องเสีย เจ็บปวดต่างๆ เป็นลม แต่หากมีอาการมากขึ้น เกิดอาการทางหัวใจ หรืออาการที่ประเมินว่ามีความรุนแรง ขอให้ติดต่อจุดบริการเพื่อส่งทีมเข้าไปดูแลช่วยเหลือ โดยมีการจัดระบบส่งต่อไปยังโรงพยาบาลที่จัดเตรียมไว้ 20 แห่ง แบ่งเป็น โรงพยาบาลรัฐ 10 แห่ง เช่น โรงพยาบาลวชิรพยาบาล โรงพยาบาลศิริราช โรงพยาบาลกลาง โรงพยาบาลราชวิถี เป็นต้น และโรงพยาบาลเอกชน 10 แห่ง ได้แก่ โรงพยาบาลบีเอ็นเอช โรงพยาบาลมิชชั่น โรงพยาบาลเจ้าพระยา โรงพยาบาลพญาไท 1 โรงพยาบาลพญาไท 2 โรงพยาบาลพญาไท 3 โรงพยาบาลกรุงเทพคริสเตียน โรงพยาบาลหัวเฉียว โรงพยาบาลเซนต์หลุยส์ และโรงพยาบาลธนบุรี โดยผู้ป่วยสามารถใช้สิทธิเจ็บป่วยฉุกเฉินได้โดยไม่เสียค่าใช้จ่าย อย่างไรก็ตาม หากมีผู้ป่วยจำนวนมากกรณีมีความรุนแรงเกิดขึ้น กระทรวงสาธารณสุขจัดเตรียมหน่วยบริการของเขตสุขภาพที่อยู่ใกล้กรุงเทพมหานครรองรับเข้ามาช่วยเหลือ
ทั้งนี้ ขอให้ชุมนุมโดยสงบ สวมหน้ากากผ้าหรือหน้ากากอนามัย รักษาระยะห่าง เพื่อไม่ให้เกิดการแพร่เชื้อหรือติดเชื้อเกิดขึ้น ขอให้อยู่เป็นกลุ่มเล็กๆ มีการตั้งกรุ๊ปไลน์ระหว่างกัน หากมีการติดเชื้อสามารถช่วยเหลือดูแล ติดตาม และควบคุมโรคได้ง่ายขึ้น เป็นการชุมนุมอย่างปลอดภัยกับทุกคน
วันเสาร์ที่ 19 กันยายน 2563
ปลัดฯ กอบชัย ลงพื้นที่เยี่ยมชมการดำเนินงานตามนโยบาย 1 อุตสาหกรรมจังหวัด 1 สตาร์ทอัพ กลุ่มวิสาหกิจชุมชนทุ่งเศรษฐี จ. ขอนแก่น
นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่ตรวจเยี่ยมการดำเนินงานตามนโยบาย 1 อุตสาหกรรมจังหวัด 1 สตาร์ทอัพ (Startup)   ณ กลุ่มวิสาหกิจชุมชนทุ่งเศรษฐีขอนแก่น อำเภอเมือง จังหวัดขอนแก่น
จังหวัดขอนแก่น : วันนี้ (19 กันยายน 2563) เวลา 11.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่ตรวจเยี่ยมการดำเนินงานตามนโยบาย 1 อุตสาหกรรมจังหวัด 1 สตาร์ทอัพ (Startup) โดยมี นางวรวรรณ ชิตอรุณ นายจุลพงษ์ ทวีศรี รองปลัดกระทรวงอุตสาหกรรม นายสมพล โนดไธสง ผู้ตรวจราชการกระทรวงอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ำตาลทราย นายสหวัฒน์ โสภา ผู้ช่วยปลัดกระทรวงอุตสาหกรรม นายพัตทอง กิตติวัฒน์ อุตสาหกรรมจังหวัดขอนแก่น ร่วมลงพื้นที่ ณ กลุ่มวิสาหกิจชุมชนทุ่งเศรษฐีขอนแก่น อำเภอเมือง จังหวัดขอนแก่น
โดยมี นายณัฐวุฒิ ศรีอาจ ประธานกลุ่มวิสาหกิจชุมชนทุ่งเศรษฐีขอนแก่น กล่าวต้อนรับและนำเสนอการดำเนินงานของกลุ่มและข้อมูลการประกอบธุรกิจผลิตกระเป๋าจากป้ายไวนิลเก่าแก้ไขปัญหาสิ่งแวดล้อม ลดขยะ สร้างมูลค่า สร้างรายได้สู่ชุมชน สร้างอาชีพให้กับชุมชนในพื้นที่
นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวว่า กระทรวงอุตสาหกรรม ได้ดำเนินโครงการ 1 อุตสาหกรรมจังหวัด 1 สตาร์ทอัพ (Startup) ซึ่งเป็นการสนับสนุนและผลักดันสตาร์ทอัพให้มีการกระจายสินค้า ผ่านช่องทางการจำหน่ายของกระทรวงอุตสาหกรรม โดยนำสินค้าไปขายโรงงานขนาดใหญ่ในทุกสิ้นเดือน และให้อุตสาหกรรมจังหวัดช่วยหาโรงงานอุตสาหกรรมที่มี Big Brother สามารถใช้เป็นสถานที่จำหน่ายสินค้าได้ เชื่อว่าจะเป็นอีกทางหนึ่งที่เป็นการช่วยพยุงผลกระทบทางเศรษฐกิจให้สามารถมีการขับเคลื่อนไปได้ในอนาคต ทั้งนี้ นโยบายการพัฒนาอุตสาหกรรมไทยตามมาตรการ “ผลิตได้ ขายได้ อยู่ด้วยกันได้” เป็นหนึ่งในกลไก การขับเคลื่อนการพัฒนาอุตสาหกรรมให้มีศักยภาพ มาจากความสำคัญของ 3 คำ คือ “ผลิตได้” คือ ต้องมีการใช้งานวิจัยและพัฒนา นวัตกรรม และเทคโนโลยี เพื่อเพิ่มมูลค่าผลิตภัณฑ์ “ขายได้” คือ ต้องมีการตลาดที่ดีทั้งออนไลน์ (Online) และออฟไลน์ (Offline) และ“อยู่ด้วยกันได้” คือ สินค้าและบริการ ต้องมีคุณภาพและมาตรฐาน ปลอดภัย และเป็นมิตรต่อสิ่งแวดล้อม
#industryprmoi #ปลัดกอบชัย #ปลัดกระทรวงอุตสาหกรรม #กระทรวงอุตสาหกรรม #สำนักงานปลัดกระทรวงอุตสาหกรรม #ตลาดและนวัตกรรมนำอุตสาหกรรมไทย
วันเสาร์ที่ 19 กันยายน 2563
รมช.มนัญญา ชวนเที่ยวงานแสดงสินค้าสหกรณ์จังหวัดอุทัยธานี 18 – 22 กันยายนนี้
รมช.มนัญญา ชวนเที่ยวงานแสดงสินค้าสหกรณ์จังหวัดอุทัยธานี 18 – 22 กันยายนนี้ ขนสินค้าสหกรณ์คุณภาพจากทั่วประเทศจำหน่ายถึงมือผู้บริโภค เพิ่มช่องทางกระจายรายได้สู่ท้องถิ่น
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดงานแสดงสินค้าสหกรณ์จังหวัดอุทัยธานี ปี 2563 โดยมีนายพิเชษฐ์ วิริยะพาหะ อธิบดีกรมส่งเสริมสหกรณ์ นายอลงกต วรกี รองผู้ว่าราชการจังหวัดอุทัยธานี ผู้บริหารกรมส่งเสริมสหกรณ์ หัวหน้าส่วนราชการ ผู้แทนสหกรณ์และกลุ่มเกษตรกร ร่วมงานอย่างคับคั่ง ณ บริเวณหอนาฬิกา อำเภอเมือง จังหวัดอุทัยธานี ว่าการจัดงานแสดงสินค้าสหกรณ์ที่จังหวัดอุทัยธานีครั้งนี้ เพื่อประชาสัมพันธ์สินค้าคุณภาพและผลิตภัณฑ์ของสหกรณ์ให้เป็นที่รู้จักของผู้บริโภคในจังหวัดอุทัยธานีและจังหวัดใกล้เคียง ได้เลือกซื้อสินค้าดีมีคุณภาพในราคาย่อมเยาจากสหกรณ์โดยตรง และขยายช่องทางการจำหน่ายสินค้าสหกรณ์เพิ่มมากขึ้น มุ่งหวังให้ผู้บริโภคได้เข้าถึงสินค้าสหกรณ์ที่มีคุณภาพ สด ใหม่และปลอดภัย
จากนั้น รัฐมนตรีช่วยว่าการกระทรวงเกษตรและสหกรณ์ ได้เยี่ยมชมบูธและร่วมจำหน่ายสินค้านาทีทอง นำสินค้าอุปโภคบริโภคมาจำหน่ายลดราคา เพื่อช่วยเหลือลดค่าครองชีพให้กับประชาชนในพื้นที่ พร้อมทั้งให้กำลังใจกับตัวแทนสหกรณ์และกลุ่มอาชีพที่นำสินค้ามาจำหน่ายภายในงาน และได้เชิญชวนผู้ที่สนใจสามารถอุดหนุนสินค้าสหกรณ์คุณภาพจากจังหวัดต่างๆ ทั่วประเทศ ณ บริเวณหอนาฬิกา อำเภอเมือง จังหวัดอุทัยธานี ได้ตั้งแต่วันนี้ - 22 กันยายน 2563
ทั้งนี้ งานแสดงสินค้าสหกรณ์จังหวัดอุทัยธานี ปี 2563 มีสินค้าและผลิตภัณฑ์มาจัดจำหน่ายหลากหลายชนิด เป็นผลิตภัณฑ์และสินค้าของสหกรณ์ กลุ่มอาชีพในสังกัดสหกรณ์ เกษตรกรที่เข้าร่วมโครงการนำลูกหลานเกษตรกรกลับบ้านจากจังหวัดต่างๆ กว่า 60 บูธ ทั้งสินค้าอุปโภคและบริโภค เช่น ข้าวสาร ไข่ไก่ ผักสด ลองกองและผลไม้อบแห้ง ขนมไทย สินค้าแปรรูป ปลาช่อนแดดเดียว กุนเชียงปลา ปลาสลิด อาหารทะเล เนื้อโคขุน นมพร้อมดื่ม ไอศกรีม ผลิตภัณฑ์จากผ้าฝ้าย ชุดผ้าไหม เครื่องประดับ สินค้าหัตถกรรม และสินค้าของดี 4 ภาค เป็นต้น และภายในงานยังมีกิจกรรมการเจรจาธุรกิจ ซึ่งเปิดโอกาสให้ผู้ประกอบการ หรือประชาชนที่สนใจมาเลือกซื้อสินค้าสหกรณ์ และผู้ประกอบการสามารถติดต่อเจรจาธุรกิจซื้อขายสินค้าร่วมกับสหกรณ์ต่างๆ ได้ นอกจากนี้ ยังมีกิจกรรมสอนอาชีพ เพื่อทำผลิตภัณฑ์ของใช้ในครัวเรือน ต่อยอดเป็นอาชีพเสริมเพิ่มรายได้ให้กับครอบครัวอีกด้วย
วันพุธที่ 23 กันยายน 2563
"เด็กคิด เด็กทำ เด็กนำ ผู้ใหญ่หนุน"
พิธีลงนามบันทึกความเข้าใจ (MOU) ระหว่าง สำนักงานปลัดกระทรวงกลาโหม, กระทรวงพัฒนาสังคมและความมั่นคงของมนุษย์, สำนักงานปลัดกระทรวงศึกษาธิการ และสำนักงานปลัดกระทรวงมหาดไทย
ว่าด้วยการบูรณาการความร่วมมือในการผนึกกำลังกันปลูกจิตสำนึกรัก เมืองไทยให้กับเด็กและเยาวชน ในการพัฒนาเด็กและเยาวชนให้มีความรับผิดชอบต่อผลประโยชน์ ส่วนรวม พร้อมกับเปิดตัวโครงการส่งเสริมแลัพัฒนาเครือข่ายสถานีวิทยุเพื่อเด็ก และเยาวชนสร้างสรรค์สังคม DCY Radio Network เป็นโครงการนำร่อง การบูรณาร่วมมือกันทั้ง 4 หน่วยงานหลัก ส่งเสริมให้เกิดเครือข่ายสถานีวิทยุกระจายเสียงเพื่อเด็กและเยาวชน โดยมีสถานีวิทยุเครือข่ายสีขาวสำนักงานปลัดกระทรวงกลาโหมและสถานีวิทยุเครือข่ายวิทยุเพื่อเด็กและสังคม จำนวน 212 สถานีมาร่วมเป็นเครือข่าย ณ กระทรวงพัฒนาสังคมและความมั่นคงของมนุษย์ (22 กันยายน 2563)
วันพุธที่ 23 กันยายน 2563
กรมบัญชีกลางจับมือ ป.ป.ท. MOU สร้างความร่วมมือทางวิชาการ และส่งเสริมธรรมาภิบาลต่อต้านการทุจริต
กรมบัญชีกลางลงนามบันทึกข้อตกลงกับสำนักงานคณะกรรมการป้องกันและปราบปรามการทุจริตในภาครัฐ (ป.ป.ท.) เรื่อง ความร่วมมือทางวิชาการและส่งเสริมธรรมาภิบาลต่อต้านการทุจริต
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยภายหลังการลงนามบันทึกข้อตกลงกับสำนักงานคณะกรรมการป้องกันและปราบปรามการทุจริตในภาครัฐ (ป.ป.ท.) เรื่อง ความร่วมมือทางวิชาการและส่งเสริมธรรมาภิบาลต่อต้านการทุจริต ภายใต้โครงการจัดทำหลักสูตรให้ความรู้แก่ภาคเอกชนในการกำหนดมาตรการป้องกันการจ่ายสินบน และการทุจริตทุกรูปแบบ ประจำปีงบประมาณ พ.ศ. 2563 ณ ห้องแซฟไฟร์ 202 อาคารอิมแพค ฟอรั่ม เมืองทองธานี ว่ากรมบัญชีกลางให้ความสำคัญกับการป้องกันและปราบปรามการทุจริต และพร้อมให้ความร่วมมือกับหน่วยงานที่เกี่ยวข้องในการดำเนินการด้านต่าง ๆ ซึ่งพิธีลงนามบันทึกข้อตกลงฯ ดังกล่าว มีวัตถุประสงค์หลักเพื่อร่วมกันขับเคลื่อนการป้องกันและปราบปรามการทุจริต กำหนดแนวทางแก้ไขปัญหาการทุจริตให้เป็นไปตามยุทธศาสตร์ชาติสอดคล้องกับนโยบายรัฐบาลและแนวทางการดำเนินงานที่เกี่ยวข้อง โดยจะมีการผลักดันและส่งเสริมระบบธรรมาภิบาลในการดำเนินงานของภาครัฐและภาคเอกชนในด้านการมีส่วนร่วมของภาคประชาชนและผู้ประกอบการในการป้องกันการทุจริตในการจัดซื้อจัดจ้างภาครัฐ ให้มีประสิทธิภาพและเกิดประสิทธิผลมากยิ่งขึ้น
“การลงนามดังกล่าวยังเป็นการแลกเปลี่ยนความร่วมมือทางวิชาการ การศึกษาวิจัย และการบริการวิชาการเกี่ยวกับการเสริมสร้างระบบธรรมาภิบาลและการป้องกันและปราบปรามการทุจริตทั้งภาครัฐและภาคเอกชน รวมทั้งเสริมสร้างการมีส่วนร่วมและประสานความร่วมมือในการปฏิบัติงานของเครือข่ายเฝ้าระวังและป้องกันการทุจริตของสำนักงานคณะกรรมการ ป.ป.ท. และกรมบัญชีกลาง ด้วย” อธิบดีกรมบัญชีกลาง กล่าว
วันพุธที่ 23 กันยายน 2563
“น้องอารี” ตอบคำถามภาษีทันใจ ไม่มีวันหยุด คว้ารางวัลบริการภาครัฐดีเด่น
กรมสรรพากรดัน “น้องอารี” ยกระดับการให้บริการตอบคำถามผู้เสียภาษี ใช้ AI ช่วยพัฒนาระบบบริการอิเล็กทรอนิกส์ อำนวยความสะดวกให้ผู้เสียภาษีเข้าถึงได้ทุกที่ทุกเวลา ไม่ต้องรอ คว้ารางวัลบริการภาครัฐดีเด่น ประจำปี 2563 นำร่องหน่วยงานรัฐเข้าสู่สรรพากรดิจิทัล
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรมุ่งมั่นพัฒนากระบวนการให้บริการตอบคำถามผู้เสียภาษีมาโดยตลอด โดยเฉพาะการเพิ่มช่องทางการติดต่อให้มากขึ้น เพื่อรองรับความต้องการของผู้เสียภาษีที่เพิ่มขึ้นในทุกปี กรมสรรพากรได้พัฒนาแชทบอท (Chatbot) “น้องอารี” ผู้ช่วยอัจฉริยะเรื่องภาษีสรรพากร ซึ่งเป็นก้าวแรกของหน่วยงานภาครัฐที่นำเทคโนโลยีปัญญาประดิษฐ์ (Artificial Intelligence : AI) มาช่วยตอบคำถาม ให้คำแนะนำ และแก้ปัญหาให้กับผู้เสียภาษีได้อย่างสะดวก รวดเร็ว มีประสิทธิภาพ สามารถให้บริการได้ตลอดเวลา ทำให้ผู้เสียภาษีสามารถค้นหาและเข้าถึงข้อมูลความรู้ด้านภาษีอากรได้ง่าย ได้รับบริการทันทีโดยไม่ต้องรอคิว เป็นบริการที่ตอบสนองวิถีชีวิตของคนยุคปัจจุบันที่นิยมค้นหาข้อมูลความรู้ด้วยตนเองด้วยเทคโนโลยีใหม่ ๆ ช่วยให้ผู้เสียภาษีได้รับความรู้ความเข้าใจด้านภาษีอากร สามารถดำเนินการทางภาษีได้อย่างถูกต้อง เป็นการยกระดับการให้บริการ สร้างความพึงพอใจให้กับผู้เสียภาษี ผู้ประกอบการ และประชาชน ส่งผลให้กรมสรรพากรได้รับรางวัลบริการภาครัฐดีเด่น ซึ่งเป็นรางวัลที่มอบให้กับหน่วยงานของรัฐ ที่มีผลการพัฒนาคุณภาพการให้บริการ เพื่อประชาชนได้รับบริการที่สะดวก รวดเร็ว โปร่งใส เป็นธรรม และสร้างความพึงพอใจ
จึงขอเชิญชวนผู้เสียภาษี ผู้ประกอบการ และประชาชนที่มีข้อสงสัยด้านภาษีอากร สามารถทดลองแชทคุยสอบถามปัญหาภาษีอากรกับน้องอารีได้ทุกวัน ตลอด 24 ชั่วโมง ทั้งนี้ เพื่อเพิ่มประสบการณ์ให้ “น้องอารี” มีทักษะการตอบคำถามได้ดียิ่งขึ้น สามารถตอบสนองและทำความเข้าใจกับผู้ที่มีปัญหาด้านภาษีอากรให้ได้รับบริการที่ดียิ่งขึ้นต่อไป”
หากมีข้อสงสัยสามารถสอบถามรายละเอียดได้ที่สำนักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร. 1161
กรมสรรพากร สำนักงานเลขานุการกรม
โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
วันพุธที่ 23 กันยายน 2563
กสร. เปิดศูนย์ปฏิบัติการป้องกันและแก้ไขปัญหาการเลิกจ้างจากสถานการณ์โควิด 19  เพื่อเป็นช่องทางให้คำปรึกษา และช่วยเหลือนายจ้าง-ลูกจ้าง
กรมสวัสดิการและคุ้มครองแรงงานเปิด“ศูนย์ปฏิบัติการป้องกันและแก้ไขปัญหาการเลิกจ้างจากสถานการณ์โรคโควิด 19” เพื่อเป็นกลไกในการทำงานเชิงรุก ซึ่งจะเฝ้าระวัง และติดตามสถานการณ์การเลิกจ้าง พร้อมให้คำปรึกษา ช่วยเหลือนายจ้าง-ลูกจ้างได้เข้าถึงสิทธิตามกฎหมาย
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่ได้เกิดสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ส่งผลกระทบต่อภาคธุรกิจทั้งในด้านการเพิ่มขึ้นของค่าใช้จ่าย แต่รายได้ลดลง ทำให้ผลประกอบการขาดความสมดุล หนทางในการแก้ปัญหาของ สถานประกอบกิจการ คือการเลิกจ้างพนักงาน ซึ่งจากการเก็บข้อมูลของกรม พบว่าในช่วงเดือนตุลาคม 2562 - กันยายน 2563 มีลูกจ้างที่ถูกเลิกจ้างและมายื่นคำร้องกับพนักงานตรวจแรงงานจากสถานประกอบกิจการ 1,425 แห่ง จำนวน 22,634 คน กรมฯ ได้ดำเนินการให้ลูกจ้างได้รับสิทธิประโยชน์แล้วรวมทั้งสิ้น จำนวน 376,997,561 บาท ดังนั้นเพื่อรองรับผลกระทบจากสถานการณ์การแพร่ระบาดของโรคดังกล่าว ประกอบกับนโยบายของรัฐบาลที่ได้ให้ความสำคัญกับการขับเคลื่อนประเทศไทยโดยเฉพาะการเร่งฟื้นฟูระบบเศรษฐกิจภายหลังสถานการณ์โรคโควิด 19 ให้กลับมาเป็นปกติโดยเร็วกรมจึงจัดตั้ง “ศูนย์ปฏิบัติการป้องกันและแก้ไขปัญหาการเลิกจ้างจากสถานการณ์โรคโควิด 19” ที่ถือเป็นกลไกหนึ่งในการทำงานเชิงรุก โดยการเฝ้าระวังและติดตามรายงานสถานการณ์การเลิกจ้าง การให้คำปรึกษา และช่วยเหลือ ตลอดจนการบูรณาการการทำงานร่วมกันระหว่างหน่วยงานภายใน และหน่วยงานภายนอกทั้งภาครัฐ และเอกชน อันจะส่งผลให้ลูกจ้างเข้าถึงสิทธิประโยชน์ตามกฎหมายมากยิ่งขึ้น และมีคุณภาพชีวิตที่ดี
อธิบดี กสร. กล่าวเพิ่มเติมว่า “ศูนย์ปฏิบัติการป้องกันและแก้ไขปัญหาการเลิกจ้างจากสถานการณ์โรคโควิด 19” (Prevention and Problem Solving on Termination of Employment Operation Center) หรือเรียกโดยย่อว่า ศปลค. (PSTC) มีสำนักงานตั้งอยู่ที่ กองคุ้มครองแรงงาน ชั้น 10 กรมสวัสดิการคุ้มครองแรงงาน อาคารกระทรวงแรงงาน จะทำหน้าที่ในการติดตาม เฝ้าระวังสถานการณ์การเลิกจ้าง ตลอดจนประสานงานด้านการข่าว รวบรวมข้อมูลที่เกี่ยวข้องมากำหนดเป็นแนวทางแก้ไขหากสถานการณ์ยังไม่ยุติ รวมทั้งการให้ความช่วยเหลือ เป็นที่ปรึกษา แนะนำในการป้องกันและแก้ไขปัญหาเลิกจ้างแก่หน่วยปฏิบัติ หรือสถานประกอบกิจการ ตลอดจนประสานหน่วยงานที่เกี่ยวข้อง ทั้งหน่วยงานภาครัฐ องค์กรพัฒนาเอกชน และเครือข่ายภาคประชาสังคมในการให้ความช่วยเหลือนายจ้างและลูกจ้างต่อไป
วันพุธที่ 23 กันยายน 2563
ปลัดวธ.เข้าร่วมการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๔/๒๕๖๓
ปลัดวธ.เข้าร่วมการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๔/๒๕๖๓
วันที่ ๒๓ กันยายน ๒๕๖๓ เวลา ๑๐.๐๐ น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๔/๒๕๖๓ โดยมีนายกฤษศญพงษ์ ศิริ ปลัดกระทรวงวัฒนธรรม และหัวหน้าส่วนราชการจากหน่วยงานต่างๆ เข้าร่วม ณ ตึกสันติไมตรี (หลังนอก) ทำเนียบรัฐบาล
วันพุธที่ 23 กันยายน 2563
สธ.ย้ำผู้ประกอบการ/ ประชาชน ใช้ “ไทยชนะ” ป้องกันโควิด 19
กระทรวงสาธารณสุข ย้ำผู้ประกอบการกิจการ/ร้านค้า ลงทะเบียนแพลตฟอร์มไทยชนะ ประชาชนเช็คอิน- เช็คเอาท์ และประเมินมาตรการเมื่อใช้บริการ ป้องกันการแพร่ระบาดโรคโควิด 19 ระลอก 2
กระทรวงสาธารณสุข ย้ำผู้ประกอบการกิจการ/ร้านค้า ลงทะเบียนแพลตฟอร์มไทยชนะ ประชาชนเช็คอิน- เช็คเอาท์ และประเมินมาตรการเมื่อใช้บริการ ป้องกันการแพร่ระบาดโรคโควิด 19 ระลอก 2
วันนี้ (23 กันยายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี พญ.ศศิธร ตั้งสวัสดิ์ ผู้อำนวยการกองสำนักโรคไม่ติดต่อ แถลงข่าว “แพลตฟอร์มไทยชนะ” ว่า ภาครัฐได้นำแพลตฟอร์มไทยชนะมาใช้เป็นเครื่องมือในการป้องกันและลดความเสี่ยงในการแพร่กระจายโรคโควิด 19 ตั้งแต่ประมาณเดือนพฤษภาคม 2563 เพื่อให้การปฏิบัติตามมาตรการผ่อนคลายเป็นไปอย่างมีประสิทธิภาพ โดยให้ร้านค้า/สถานประกอบการปฏิบัติตามมาตรการหลักในการป้องกันโรคคือ การสวมหน้ากากอนามัย ล้างมือ ดูแลความสะอาด การเว้นระยะห่าง โดยให้ประชาชนประเมินการปฏิบัติของผู้ประกอบการ โดยข้อมูลจะส่งต่อให้ศูนย์ปฏิบัติการจังหวัด/อำเภอ ใช้ในการวางแผนการตรวจประเมินและให้คำแนะนำร้านค้า เจ้าหน้าที่สามารถบันทึกผลออนไลน์ สะดวกในการวิเคราะห์และรายงานผล นอกจากนี้ การลงทะเบียนในแพลตฟอร์มจะมีประโยชน์ในการสอบสวนโรคเมื่อมีผู้ที่ติดเชื้อในสถานที่นั้นๆ จะสามารถตรวจสอบว่าหาผู้ที่มีความเสี่ยงเข้าข่ายการสืบสวนโรคจากข้อมูลการเช็คอิน - เช็คเอาท์ จำกัดเป้าหมายให้แคบลง ทำให้การสอบสวนโรคทำได้อย่างถูกต้อง รวดเร็ว
สำหรับผู้ประกอบกิจการ/ ร้านค้า ขอให้ลงทะเบียนเข้าร่วมประเมินตนเอง ทางwww.ไทยชนะ.comตามประเภทกิจการซึ่งมี 22 กลุ่ม และยืนยันการปฏิบัติตามมาตรการป้องกันโรคที่กำหนด ระบุความหนาแน่น เพื่อรับคิวอาร์โค้ดของกิจการ/ ร้านค้าสำหรับประชาชนสแกนเมื่อเข้าไปใช้บริการในสถานที่นั้น สแกนคิวอาร์โค้ด และประเมินมาตรฐานเมื่อออกจากสถานที่ เป็นการควบคุมกำกับกิจการ/ร้านค้า ว่าได้มาตรฐานหรือไม่ ซึ่งข้อมูลของผู้ใช้ไทยชนะจะถูกนำไปใช้ในกรณีที่มีความเสี่ยงติดเชื้อในสถานที่นั้น ต้องสอบสวนโรค โดยมีการติดตาม 2 แบบ คือ หากใช้แอปพลิเคชันไทยชนะจะแจ้งให้รับทราบข้อมูลผ่านทางแอปพลิเคชัน หากสแกนคิวอาร์โค้ดด้วยกล้องโทรศัพท์จะส่งทาง SMS
“ขอให้ทุกกิจการ/ ร้านค้าช่วยกันลงทะเบียน และช่วยกันบอกกล่าวให้ประชาชนลงทะเบียนทุกครั้งที่เข้าใช้บริการและร่วมประเมินเพื่อช่วยกันปรับปรุงมาตรฐานป้องกันการแพร่กระจายเชื้อ การระบาดระลอก 2 จะไม่เกิดหากช่วยกันทั้งร้านค้าและประชาชน มีข้อสงสัยเกี่ยวกับการลงทะเบียนติดต่อสอบถามสายด่วน 1119” แพทย์หญิงศศิธรกล่าว
********************************** 23 กันยายน 2563
**********************************
วันพุธที่ 23 กันยายน 2563
ขับเคลื่อนไทยไปด้วยกัน
รมว.เฉลิมชัย ประชุมติดตามการดำเนินการตามแนวคิดการขับเคลื่อนไทยไปด้วยกัน ระดับพื้นที่จังหวัดเพชรบุรี
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยภายหลังการประชุมติดตามการดำเนินการตามแนวคิดการขับเคลื่อนไทยไปด้วยกันระดับพื้นที่จังหวัดเพชรบุรีณศาลากลางจังหวัดเพชรบุรีว่าที่ประชุมได้รายงานสถานการณ์และแนวทางการแก้ปัญหาในด้านต่างๆทั้งด้านเศรษฐกิจด้านสังคมด้านทรัพยากรธรรมชาติและสิ่งแวดล้อมและปัญหาด้านอื่นๆของจังหวัดเพชรบุรีโดยสถานการณ์ด้านเศรษฐกิจได้มีการรายงานผลผลิตภาคการเกษตรตกต่ำจากสถานการณ์แพร่ระบาดของโรคติดเชื้อไวรัสโคโรนา2019 (Covid-19)ซึ่งในส่วนของกระทรวงเกษตรและสหกรณ์ได้รายงานถึงแนวทางการแก้ปัญหาราคากุ้งและราคาปลากะพงตกต่ำเนื่องจากตลาดต่างประเทศไม่มีคำสั่งซื้อหรือซื้อน้อยลงจึงเกิดภาวะล้นตลาดทำให้ราคาตกต่ำเกษตรกรมีรายได้ลดลงจึงได้มีแนวทางในการแก้ไขโดยกรมประมงได้วางแผนร่วมกับชมรมผู้เลี้ยงกุ้งเพื่อหาแนวทางแก้ไขปัญหาราคากุ้งขาวและจัดทำโครงการเพิ่มขีดความสามารถด้านการผลิตและการตลาดกุ้งทะเลเพื่อการบริโภคภายในประเทศปี2561 - 2564โดยช่วยเหลือลูกพันธุ์กุ้งไม่เกิน40,000บาท/รายและสำหรับการดำเนินการของผลผลิตปลากะพงสำนักงานประมงจังหวัดได้ประสานกับสำนักงานพาณิชย์จังหวัดในการหาแหล่งรับซื้อผลผลิตให้กับเกษตรกรซึ่งปัจจุบันนี้อยู่ระหว่างดำเนินการ
นอกจากนี้ยังได้มีแนวทางในการแก้ไขปัญหาสินค้าเกษตร"เกลือทะเล(เกลือสมุทร)"โดยปัจจุบันมีพื้นที่ทำนาเกลือ81,485ไร่โดยจังหวัดเพชรบุรีมีพื้นที่29,000หรือร้อยละ47โดยปัญหาในขณะนี้คือมีการนำเข้าเกลือจากต่างประเทศและถูกเกลือสินเธาว์ตีตลาดเนื่องจากมีราคาถูกกว่าและการออกประกาศกระทรวงสาธารณสุขเรื่อง"เกลือบริโภค"ซึ่งกระทรวงเกษตรฯมีการตั้งคณะกรรมการดูแลเรื่องนี้โดยเฉพาะและมีการแก้ไขปัญหามาอย่างต่อเนื่อง
ทั้งนี้ข้อมูลด้านการเกษตรของจังหวัดเพชรบุรีมีพื้นที่เกษตรกรรม882,695ไร่คิดเป็นร้อยละ22.69ของพื้นที่ทั้งหมดแบ่งเป็นปลูกข้าว315,828ไร่พืชไร่236,363ไร่พืชสวน209,485ไร่และการเกษตรอื่นๆ121,019ไร่โดยมีพื้นที่ชลประทาน656,000ไร่คิดเป็นร้อยละ64.00ของพื้นที่เกษตรกรรมโดยอ่างเก็บน้ำขนาดใหญ่และอ่างเก็บน้ำขนาดกลางมีปริมาณน้ำเก็บกักรวมกันประมาณ264ล้านลบ.ม.หรือคิดเป็นร้อยละ32ของความจุอ่างรวมกันสำหรับการเพาะปลูกพืชฤดูฝนของจังหวัดเพชรบุรีปี2563/2564กระทรวงเกษตรฯโดยกรมชลประทานมีแผนการเพาะปลูกทั้งสิ้น158,320ไร่แบ่งออกเป็นในเขตพื้นที่ชลประทาน129,670ไร่และนอกเขตพื้นที่ชลประทาน28,650ไร่ปัจจุบันทำการเพาะปลูกไปแล้วประมาณ44,782ไร่
"นายกรัฐมนตรีมีความห่วงใยต่อพี่น้องประชาชนจึงมีแนวทางให้ตัวแทนของรัฐบาลมารับฟังปัญหาด้วยตัวเองเพื่อแก้ปัญหาได้ตรงจุดซึ่งในวันนี้จะรับข้อเสนอทุกข้อเพื่อรวบรวมประเด็นต่างๆทั้งในส่วนของกระทรวงเกษตรฯและกระทรวงต่างๆที่เกี่ยวข้องนำเสนอต่อนายกรัฐมนตรีเพื่อหาแนวทางแก้ไขปัญหาต่อไปส่วนไหนที่สามารถดำเนินการแก้ไขได้จะดำเนินการแก้ไขในทันทีนอกจากนี้ได้มอบหมายผู้ว่าราชการจังหวัดให้บูรณาการร่วมกันกับทุกภาคส่วนทั้งภาครัฐภาคเอกชนและภาคประชาชนต้องรับฟังและรู้ปัญหาที่แท้จริงจะได้แก้ปัญหาได้ถูกจุดอีกทั้งต้องมีการประชาสัมพันธ์สร้างการรับรู้ต่อประชาชนมีการส่งข้อมูลข่าวสารที่เป็นประโยชน์ต่อประชาชนโดยตรงอย่างไรก็ตามจากสถานการณ์โควิด-19รัฐบาลมีระบบการป้องกันเป็นอันดับต้นๆของโลกซึ่งวิกฤตในครั้งนี้ต้องทำให้เป็นโอกาสให้ได้จึงได้มีมาตรการในเชิงรุกและอยากให้ทุกภาคส่วนยังคงดำเนินตามมาตรการที่เข้มงวดต่อไป"นายเฉลิมชัยกล่าว
วันพุธที่ 23 กันยายน 2563
ปลัดวธ.เยี่ยมให้กำลังใจชุมชนคุณธรรมฯ ต้นแบบ วัดสันทราย ซึ่งเป็น ๑ ใน ๑๐๐ ชุมชน ของโครงการพัฒนาต่อยอดทุนทางวัฒนธรรมตามรอยศาสตร์พระราชาเพื่อชุมชนเข้มแข็งอย่างยั่งยืน (บวร On Tour)
ปลัดวธ.เยี่ยมให้กำลังใจชุมชนคุณธรรมฯ ต้นแบบ วัดสันทราย ซึ่งเป็น ๑ ใน ๑๐๐ ชุมชน ของโครงการพัฒนาต่อยอดทุนทางวัฒนธรรมตามรอยศาสตร์พระราชาเพื่อชุมชนเข้มแข็งอย่างยั่งยืน (บวร On Tour)
นายกฤษศญพงษ์ ศิริ ปลัดกระทรวงวัฒนธรรม เข้ากราบสักการะพระครูวรสุตตาเขตต์ เจ้าอาวาสวัดสันทราย อำเภอไชยปราการ จังหวัดเชียงใหม่ พร้อมเยี่ยมให้กำลังใจชุมชนคุณธรรมฯ ต้นแบบ วัดสันทราย ซึ่งเป็น ๑ ใน ๑๐๐ ชุมชน ของโครงการพัฒนาต่อยอดทุนทางวัฒนธรรมตามรอยศาสตร์พระราชาเพื่อชุมชนเข้มแข็งอย่างยั่งยืน (บวร On Tour) เพื่อศึกษาความเป็นต้นแบบและเป็นตัวอย่างให้ชุมชนคุณธรรมฯในพื้นที่นำไปพัฒนาต่อยอดขยายจาก ๑๐๐ ชุมชน เป็น ๑,๐๐๐ ชุมชนทั่วประเทศ โดยมีนายเสน่ห์ สายเย็นใจ วัฒนธรรมจังหวัดเชียงใหม่ ข้าราชการ ตัวแทนชุมชน และเจ้าหน้าที่ที่เกี่ยวข้องเข้าร่วม
โครงการ บวร On Tour เป็นโครงการที่กระทรวงวัฒนธรรม ส่งเสริมชุมชนคุณธรรมฯ ที่มีความพร้อมต้อนรับนักท่องเที่ยวเชิงวัฒนธรรม โดยใช้พลังบวรในการส่งเสริมการท่องเที่ยวชุมชน นำวิถีวัฒนธรรมที่เป็นเอกลักษณ์ของชุมชน มาสร้างแหล่งเรียนรู้ และเส้นทางการท่องเที่ยวเชิงวัฒนธรรม รวมถึงนำภูมิปัญญามาผลิตสินค้า ผลิตภัณฑ์ทางวัฒนธรรม เป็นเจ้าบ้านที่ดีต้อนรับนักท่องเที่ยวที่มาเยือนดุจญาติมิตร สร้างอาชีพ สร้างรายได้ และส่งเสริมเศรษฐกิจชุมชน
วันพุธที่ 23 กันยายน 2563
กรมสรรพากรเปิดใจใกล้ชิดประชาชน (Open Governance) การันตีผลงานด้วยรางวัลเลิศรัฐดีเด่น ประจำปี 2563
สรรพากรตั้งเป้าทำงานแบบใกล้ชิดเป็นระบบกับผู้เสียภาษีและประชาชน เน้นพัฒนาการบริหารราชการให้เป็นระบบราชการแบบเปิด ส่งเสริมให้ผู้เสียภาษีผู้ประกอบการ และผู้มีส่วนได้ส่วนเสียต่างๆ เข้ามามีส่วนร่วมด้วยการให้ข้อมูล (Inform) และรับฟังความคิดเห็น (Consult)
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “จากการที่กรมสรรพากรเป็นหน่วยงานภาครัฐเพียงหน่วยงานเดียวที่ได้รับ “รางวัลเลิศรัฐยอดเยี่ยม” ประจำปี 2563 จากคณะกรรมการพัฒนาระบบราชการ ซึ่งเป็นรางวัลที่ยกย่องเชิดชูหน่วยงานที่ประสบความสำเร็จและมีความเป็นเลิศแห่งหน่วยงานภาครัฐ และยังได้รับรางวัลเลิศรัฐสาขาต่าง ๆ อีก 4 รางวัล ซึ่งรวมถึงรับรางวัลเลิศรัฐสาขาการบริหารราชการแบบมีส่วนร่วม ระดับดีเด่น จากการขับเคลื่อนด้วยกลยุทธ์ D2RIVE โดยนำเทคโนโลยีดิจิทัลมาปรับใช้กับกระบวนงานต่าง ๆ มีการยึดผู้เสียภาษีเป็นศูนย์กลาง (Taxpayer Centric) และส่งเสริมการเป็น “กรมสรรพากรคุณธรรม” ด้วยการปฏิบัติตามคุณธรรมอัตลักษณ์ที่ให้เกียรติและสนองตอบต่อลูกค้า มีการจัดทำ Taxpayer Journey เพื่อนำมาออกแบบการให้บริการที่ตรงกับความต้องการของผู้เสียภาษี รวมทั้งมีการรับฟังความคิดเห็นของประชาชน (Citizen Feedback) โดยเน้นการรับข้อเสนอแนะหรือข้อร้องเรียน ณ จุดที่ผู้เสียภาษีมาใช้บริการโดยตรง (Citizen Touch Point) เพื่อนำความคิดเห็นนั้นมาพัฒนาการบริการด้วยเป้าหมายของกรมสรรพากรที่ต้องการจัดเก็บภาษีตรงเป้า นโยบายภาษีตรงกลุ่ม และให้บริการตรงใจ โดยล่าสุดได้นำความต้องการของผู้เสียภาษีมาออกแบบการให้บริการรูปแบบใหม่หลายด้าน เช่น Tax From Home, e-Tax Invoice & e-Receipt, e-Withholding Tax เป็นต้น”
โฆษกกรมสรรพากร กล่าวเพิ่มเติมว่า “การบริหารราชการแบบมีส่วนร่วมของกรมสรรพากร นอกจากจะตรงความต้องการของผู้เสียภาษีแล้ว กรมสรรพากรยังเอื้อให้เกิดการมีส่วนร่วมโดยเปิดโอกาสให้ผู้รับบริการและผู้มีส่วนได้ส่วนเสียเข้ามามีส่วนร่วมขับเคลื่อนสู่กรมสรรพากรดิจิทัล โดยการแต่งตั้งผู้ทรงคุณวุฒิของภาครัฐและเอกชนมาเป็นที่ปรึกษาด้านต่าง ๆ และอีกหนึ่งความสำเร็จที่ทำให้ได้รับรางวัลนี้ คือ การร่วมมือกับภาคเอกชนในการให้บริการ Open API ที่เพิ่มทางเลือกให้ประชาชนในการเสียภาษีผ่านภาคเอกชน”
หากมีข้อสงสัยสามารถสอบถามรายละเอียดได้ที่สำนักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร. 1161
กรมสรรพากร สำนักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
วันพุธที่ 23 กันยายน 2563
กรมบัญชีกลางเพิ่มเติมรายการยาหรือสารอาหารสำหรับผู้ป่วยโรคไตวายเรื้อรังให้สามารถเบิกและนำไปใช้นอกสถานพยาบาลของทางราชการได้
กรมบัญชีกลางปรับปรุงการเบิกจ่ายค่ายาหรือสารอาหารสำหรับผู้ป่วยโรคไตวายเรื้อรังด้วยวิธีการฟอกเลือดด้วยเครื่องไตเทียม ให้ผู้ป่วยที่จำเป็นต้องได้รับสารอาหารในระหว่างฟอกเลือด สามารถเบิกสารอาหารจากสถานพยาบาลของทางราชการ เพื่อนำไปใช้ในสถานพยาบาลเอกชนได้
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า กรมบัญชีกลางได้ดำเนินโครงการเบิกจ่ายตรงค่ารักษาพยาบาลทดแทนไตในผู้ป่วยไตวายเรื้อรังด้วยวิธีไตเทียมมาอย่างต่อเนื่อง และปัจจุบันการให้ยาหรือสารอาหารบางกรณี ผู้ป่วยสามารถเข้ารับบริการในหน่วยบริการปฐมภูมิหรือที่บ้าน โดยการกำกับของผู้ประกอบวิชาชีพได้ และเพื่อเตรียมการรองรับบริการทางการแพทย์ที่จะเกิดขึ้นในอนาคต กรมบัญชีกลางอาศัยอำนาจตามหลักเกณฑ์กระทรวงการคลังว่าด้วยวิธีการเบิกจ่ายเงินสวัสดิการเกี่ยวกับการรักษาพยาบาล พ.ศ.2553 จึงได้ปรับปรุงการเบิกจ่ายค่ายาหรือสารอาหารสำหรับผู้ป่วยโรคไตวายเรื้อรังด้วยวิธีการฟอกเลือดด้วยเครื่องไตเทียมร่วมกับสมาคมโรคไตแห่งประเทศไทย โดยกำหนดให้ผู้ป่วยที่มีความจำเป็นต้องได้รับสารอาหารในระหว่างฟอกเลือด สามารถเบิกสารอาหารจากสถานพยาบาลของทางราชการ เพื่อนำไปใช้ในสถานพยาบาลเอกชนได้
“การเบิกจ่ายยาหรือสารอาหารที่จะต้องบริหารจัดการในสถานพยาบาลโดยผู้ประกอบวิชาชีพเวชกรรม ให้เบิกจ่ายได้เฉพาะกรณีที่ใช้กับผู้ป่วยในขณะที่อยู่ในสถานพยาบาลเท่านั้น มิให้เบิกจ่ายเพื่อนำไปใช้นอกสถานพยาบาล ยกเว้นยาหรือสารอาหารตามหลักเกณฑ์และรายการที่กรมบัญชีกลางกำหนด และรายการยาหรือสารอาหารสำหรับผู้ป่วยโรคไตวายเรื้อรังที่รักษาด้วยวิธีการฟอกเลือดด้วยเครื่องไตเทียม สามารถเบิกยาหรือสารอาหารดังกล่าวจากสถานพยาบาลของทางราชการ เพื่อนำไปใช้ในหน่วยไตเทียม (สถานพยาบาลเอกชน) ได้ ตามความเห็นของแพทย์ผู้รักษาที่สถานพยาบาลของทางราชการ โดยอ้างอิงมาตรฐานทางการแพทย์ที่สมาคมโรคไตแห่งประเทศไทยหรือราชวิทยาลัยที่เกี่ยวข้องได้กำหนดไว้ นอกจากการเพิ่มเติมรายการยาหรือสารอาหารที่จำเป็นข้างต้นแล้ว ยังกำหนดให้ผู้ป่วยโรคอื่น หรือผู้ป่วยโรคไตวายเรื้อรัง หรือผู้ป่วยโรคไตวายเรื้อรังระยะสุดท้ายที่บำบัดทดแทนไตด้วยวิธีการอื่นซึ่งมิใช่การฟอกเลือดด้วยเครื่องไตเทียม ให้สามารถเบิกยากระตุ้นการสร้างเม็ดเลือดแดง (Erythropoietin) เพื่อนำไปใช้นอกสถานพยาบาลของทางราชการได้ ตามความจำเป็นและคำแนะนำของแพทย์ผู้ทำการรักษา ทั้งนี้ การเบิกจ่ายค่ายาหรือสารอาหารข้างต้น ให้สถานพยาบาลของทางราชการเป็นผู้เบิกแทนผู้มีสิทธิในระบบเบิกจ่ายตรงเท่านั้น หากมีข้อสงสัยสามารถสอบถามรายละเอียดเพิ่มเติมได้ที่ กองสวัสดิการรักษาพยาบาล กรมบัญชีกลาง หมายเลข 02 127 7000 ต่อ 4614 4441 4355 6852 6854 หรือสอบถามที่ Call Center กรมบัญชีกลาง 02 270 6400 ในวัน เวลาราชการ” อธิบดีกรมบัญชีกลางกล่าว
วันพุธที่ 23 กันยายน 2563
ประธานาธิบดีอิหร่านฝากชื่นชมการควบคุมสถานการณ์โควิด-19 ของไทย
ประธานาธิบดีอิหร่านฝากชื่นชมการควบคุมสถานการณ์โควิด-19 ของไทย
วันนี้ (23 กันยายน 2563) เวลา 15.00 น. ณ ห้องสีงาช้าง ตึกไทยคู่ฟ้า ทำเนียบรัฐบาล นายซัยยิด เรซา โนบัคตี (H.E. Mr. Seyed Reza Nobakhti) เอกอัครราชทูตสาธารณรัฐอิสลามอิหร่านประจำประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับหน้าที่ นายอนุชา บูรพชัยศรี โฆษกประจำสำนักนายกรัฐมนตรี กล่าวสรุปสาระสำคัญการหารือ ดังนี้
นายกรัฐมนตรีกล่าวต้อนรับและยินดีในการดำรงตำแหน่งเอกอัครราชทูตสาธารณรัฐอิสลามอิหร่านประจำประเทศไทย รัฐบาลไทยพร้อมสนับสนุนการปฏิบัติงานของเอกอัครราชทูตฯ อย่างเต็มที่ พร้อมยืนยันจะสานต่อความสัมพันธ์อันดีระหว่างไทยกับอิหร่านที่มีมาอย่างยาวนาน เพื่อให้ประชาชนของทั้งสองประเทศจะได้รับผลประโยชน์ร่วมกันในทุกมิติ
เอกอัครราชทูตอิหร่านฯ ได้กล่าวขอบคุณนายกรัฐมนตรีที่ให้เข้าเยี่ยมคารวะในวันนี้ พร้อมกล่าวว่าประธานาธิบดีอิหร่านฝากชื่นชมความสำเร็จของไทยในการควบคุมการแพร่ระบาดของไวรัสโคโรนา 2019 (โควิด-19) ซึ่งนายกรัฐมนตรีได้ให้กำลังใจรัฐบาล และประชาชนชาวอิหร่านให้ผ่านพ้นวิกฤตินี้ไปด้วยกัน โดยที่ผ่านมารัฐบาลไทยได้บริจาคชุดอุปกรณ์ตรวจสอบการติดเชื้อโรคโควิด-19 และบริจาคเงินช่วยเหลือแก่อิหร่าน
โอกาสนี้ ทั้งสองฝ่ายหารือเกี่ยวกับการเพิ่มพูนความร่วมมือทวิภาคี ด้านเศรษฐกิจ เห็นพ้องที่จะร่วมกันฟื้นฟูเศรษฐกิจภายหลังสถานการณ์โควิด-19 ที่จะสนับสนุนการเจรจา การค้า และการส่งออกระหว่างกันมากยิ่งขึ้น ในด้านสาธารณสุข นายกรัฐมนตรียินดีสนับสนุนความร่วมมือทางด้านสาธารณสุขแก่อิหร่าน ในส่วนที่ไทยมีความเชี่ยวชาญ และยินดีที่ทั้งสองฝ่ายได้แลกเปลี่ยนองค์ความรู้ และประสบการณ์ระหว่างกัน นอกจากนี้ ทั้งสองฝ่ายเห็นพ้องสนับสนุนด้านวัฒนธรรมและการท่องเที่ยวซึ่งมีความสัมพันธ์อันดีมาอย่างยาวนาน ฝ่ายไทยมีเอกลักษณ์ และมีอัตลักษณ์ที่สวยงาม สามารถส่งเสริมเป็นพื้นฐานของความสัมพันธ์ในระดับประชาชน
ในช่วงท้าย นายกรัฐมนตรีขอบคุณเอกอัครราชทูตอิหร่านฯ และรัฐบาลอิหร่านที่ช่วยเหลือ ประสานงานและอำนวยความสะดวกในการส่งคนไทยในอิหร่านกลับประเทศไทยในช่วงการแพร่ระบาดของโรคโควิด-19 รวมไปถึงช่วยดูแลคนไทยในอิหร่าน ซึ่งฝ่ายเอกอัครราชทูตพร้อมสนับสนุนการดูแลอำนวยความสะดวกแก่คนไทยอย่างเต็มที่
*****************
วันพุธที่ 23 กันยายน 2563
"เราทำความดี เพื่อชาติ ศาสน์ กษัตริย์"
สำนักงานปลัดกระทรวงกลาโหม จัดกิจกรรมโครงการจิตอาสา ได้จัดบรรยายในหัวข้อ "สถาบันพระมหากษัตริย์กับประเทศไทย"
โดยวิทยากรจิตอาสา 904 เพื่อสร้างความรู้ เผยแพร่และปลูกฝังให้มีความรู้ ความเข้าใจที่ถูกต้องในพระมหากรุณาธิคุณ ของพระบาทสมเด็จพระเจ้าอยู่หัว และสถาบันพระมหากษัตริย์ ให้กับ นายทหารชั้นผู้ใหญ่ ข้าราชการในสังกัดสำนักงานปลัดกระทรวงกลาโหม นักเรียน และครูจากโรงเรียนที่มีที่ตั้งอยู่บริเวณโดยรอบกระทรวงกลาโหม โดย พลเอก ณัฐ อินทรเจริญ ปลัดกระทรวงกลาโหม เป็นประธานในพิธีเปิดกิจกรรมโครงการจิตอาสา "เราทำความดี เพื่อชาติ ศาสน์ กษัตริย์" ณ ห้องพินิตประชานาถ ในศาลาว่าการกลาโหม (23 กันยายน 2563)
วันพุธที่ 23 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 23 กันยายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย เป็นผู้เดินทางจากต่างประเทศ (ญี่ปุ่น 2 ราย, ฝรั่งเศส 1 ราย) ทุกรายเข้ากักตัวในสถานที่รัฐจัดให้ มีผู้ป่วยกลับบ้านได้ 2 ราย ทำให้มีผู้ป่วยกลับบ้านสะสม 3,345 ราย
รายงานข่าวกรณีโรคติดเชื้อไวรัสโคโรนา 2019 (COVID-19)
ประจำวันที่ 23 กันยายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย เป็นผู้เดินทางจากต่างประเทศ (ญี่ปุ่น 2 ราย, ฝรั่งเศส 1 ราย) ทุกรายเข้ากักตัวในสถานที่รัฐจัดให้ มีผู้ป่วยกลับบ้านได้ 2 ราย ทำให้มีผู้ป่วยกลับบ้านสะสม 3,345 ราย หรือคิดเป็นร้อยละ 95.19 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 110 ราย หรือร้อยละ 3.13 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 59 ราย ผู้ป่วยสะสมทั้งสิ้น 3,514 ราย
สำหรับผู้ติดเชื้อรายใหม่วันนี้ เป็นผู้ที่เดินทางมาจาก
ญี่ปุ่น 2 รายเป็นเพศหญิง สัญชาติไทย อายุ 39 ปี อาชีพพนักงานบริษัท และ อายุ 53 ปี อาชีพแม่บ้าน เดินทางถึงประเทศไทยวันที่ 16 กันยายน 2563 เข้ากักตัวในสถานที่รัฐจัดให้ (State Quarantine) ที่จังหวัดชลบุรี พบเชื้อจากการตรวจครั้งแรก วันที่ 21 กันยายน 2563 (วันที่ 5 ของการกักตัว) ไม่มีอาการ
ฝรั่งเศส1 รายเป็นเพศชาย สัญชาติไทย อายุ 22 ปี อาชีพนักศึกษา เดินทางถึงประเทศไทยวันที่ 18 กันยายน 2563 เข้ากักตัวในสถานที่รัฐจัดให้ (State Quarantine) ที่จังหวัดชลบุรี พบเชื้อจากการตรวจครั้งแรก วันที่ 21 กันยายน 2563 (วันที่ 3 ของการกักตัว) ไม่มีอาการ โดยก่อนหน้านี้พบผู้ติดเชื้อจากเที่ยวบินเดียวกัน 3 ราย ซึ่งเดินทางมาจากประเทศโมร็อกโก ทุกรายได้เข้าสู่ระบบกักกันและส่งต่อรักษาที่โรงพยาบาล
แพทย์หญิงวลัยรัตน์ ไชยฟู ผู้อำนวยการกองระบาดวิทยา กรมควบคุมโรค กล่าวว่า สถานการณ์ผู้ติดเชื้อโควิด 19 ของประเทศไทยในช่วง 3 สัปดาห์ที่ผ่านมา เป็นการพบผู้ติดเชื้อมาจากต่างประเทศ ทำให้ภาพรวมของประเทศไทยตั้งแต่พบการระบาดจนถึงขณะนี้ มีผู้ติดเชื้อในประเทศ 2,445 ราย เป็นผู้ที่เดินทางมาจากต่างประเทศ 1,069 ราย เข้าสถานกักกันที่ราชการกำหนด 576 ราย และได้ส่งต่อรักษาที่โรงพยาบาลทุกราย
ปัจจุบันประเทศไทยได้ผ่านพ้นการระบาดในระลอกแรกไปแล้ว ช่วงนี้ทุกภาคส่วนได้เตรียมการและเตรียมความพร้อมในการรับมือหากเกิดการระบาดในประเทศระลอกที่ 2 อย่างไรก็ตาม กระทรวงสาธารณสุขขอเน้นย้ำประชาชน ห้างร้าน องค์กรทุกแห่ง ดำเนินกิจการและใช้ชีวิตตามปกติในรูปแบบวิถีชีวิตใหม่ต่อเนื่อง เช่น การสวมหน้ากากอนามัย/หน้ากากผ้าให้เกิดความเคยชิน เว้นระยะห่าง ล้างมือบ่อยๆ การลดความแออัด การลงทะเบียนเข้าออกสถานที่เข้าใช้บริการผ่านแอปพลิเคชันและแพลตฟอร์มไทยชนะทุกครั้ง ช่วยให้ประเทศไทยผ่านพ้นวิกฤติ สามารถควบคุมการระบาดของโรคโควิด 19 ได้ นอกจากนี้ ขอให้ทุกคนสังเกตอาการเจ็บป่วยของตนเองและคนรอบข้าง หากไปในที่ชุมชนกลับมา แล้วมีอาการระบบทางเดินหายใจ เช่น ไอ เจ็บคอ มีน้ำมูก การรับรสและกลิ่นลดลง หรือมีภาวะปอดอักเสบ ให้ไปพบแพทย์ที่โรงพยาบาลทุกแห่งเพื่อตรวจหาเชื้อได้ทันทีโดยสามารถเบิกจ่ายได้ตามสิทธิการรักษา
************************** 23 กันยายน 2563
วันพุธที่ 23 กันยายน 2563
รมว.พม. เชิญร่วมงาน MICE วิสาหกิจชุมชนแก้วิกฤตประเทศ ช่วยสร้างงาน กระจายรายได้สู่ชุมชน ที่มหาวิทยาลัยนเรศวร จ.พิษณุโลก
รมว.พม. เชิญร่วมงาน MICE วิสาหกิจชุมชนแก้วิกฤตประเทศ ช่วยสร้างงาน กระจายรายได้สู่ชุมชน ที่มหาวิทยาลัยนเรศวร จ.พิษณุโลก
วันนี้ (23 ก.ย. 63) เวลา 09.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดการสัมมนา “MICE วิสาหกิจชุมชนแก้วิกฤตประเทศ” พร้อมทั้งปาฐกถาพิเศษเชิงนโยบาย ในหัวข้อ “MICE วิสาหกิจชุมชนแก้วิกฤตประเทศ” ซึ่งกระทรวงการพัฒนาสังคมและความมั่นคงของมนุษย์ (พม.) ร่วมกับสำนักงานคณะกรรมการส่งเสริมวิทยาศาสตร์ วิจัยและนวัตกรรม (สก.สว.) และมหาวิทยาลัยนเรศวร จัดขึ้นระหว่างวันที่ 23-24 กันยายน 2563 ณ ห้องประชุมมหาราช ศูนย์แสดงนิทรรศการและจัดการประชุมนานาชาติ สมเด็จพระนเรศวรมหาราช มหาวิทยาลัยนเรศวร จังหวัดพิษณุโลก
นายจุติ กล่าวว่า การประชุมสัมมนา “MICE วิสาหกิจชุมชนแก้วิกฤตประเทศ” นับเป็นงานแรกที่จัดขึ้น ณ ศูนย์แสดงนิทรรศการและจัดการประชุมนานาชาติ สมเด็จพระนเรศวรมหาราช มหาวิทยาลัยนเรศวร เพื่อสร้างโอกาสทางธุรกิจให้กับชุมชนในพื้นที่ โดยอุตสาหกรรมไมซ์ (MICE) จะช่วยต่อยอดเศรษฐกิจชุมชนซึ่งเป็นเศรษฐกิจรากหญ้าของประเทศให้มีความเข้มแข็ง และมีความพร้อมในการสร้างงาน สร้างรายได้ ด้วยมุ่งเน้นการพัฒนาพื้นที่และวิสาหกิจชุมชนเป็นสำคัญ เป็นการช่วยกระจายรายได้สู่ภูมิภาค เสริมสร้างศักยภาพของชุมชนที่เข้มแข็งรวมทั้งเพิ่มทักษะในการบริหารจัดการและต่อยอดความยั่งยืนให้กับชุมชนในการทำธุรกิจเพื่อพัฒนาคุณภาพชีวิตและความมั่นคงของสังคมต่อไป
นายจุติ กล่าวต่อไปว่า การขับเคลื่อนประเทศไทยไปด้วยกันโดยไม่ทิ้งใครไว้ข้างหลังตามนโยบายของนายกรัฐมนตรี เราสามารถทำร่วมกันได้ทั้งประเทศในระดับจังหวัดและภูมิภาค ซึ่งกระทรวงการพัฒนาสังคมและความมั่นคงของมนุษย์ (พม.) มีภารกิจสำคัญในการให้บริการสวัสดิการสังคมสำหรับกลุ่มเป้าหมายตั้งแต่เด็ก เยาวชน ผู้สูงอายุ คนพิการ และผู้ด้อยโอกาส รวมทั้งราษฎรบนพื้นที่สูงโดยน้อมนำศาสตร์พระราชา พร้อมด้วยเทคโนโลยีทันสมัยมาประยุกต์ใช้ แต่ยังคงรักษาขนบธรรมเนียมและวัฒนธรรมอันดีงามไว้ เพื่อส่งเสริมและสนับสนุนให้ชุมชนเป็นสถานที่ท่องเที่ยวสำหรับการสร้างงาน สร้างรายได้ที่พอเพียงและมั่นคงให้กับกลุ่มเป้าหมายในพื้นที่
นายจุติ กล่าวเพิ่มเติมว่า วันนี้ ตนได้ทดลองนั่งรถวีลแชร์ไฟฟ้า ประดิษฐ์โดยศูนย์วิจัยและพัฒนานวัตกรรมยานยนต์ (MOVE) คณะวิศวกรรมศาสตร์ สาขาวิศวกรรมเครื่องกล มหาวิทยาลัยนเรศวร ซึ่งต่อไปจะมีการพัฒนาให้มีน้ำหนักเบาและลดต้นทุนการผลิตให้มีราคาลดลงสำหรับประชาชนทั่วไป และเยี่ยมชมบูธนิทรรศการ นวัตกรรมเทคโนโลยี และร้านค้าจำหน่ายสินค้าชุมชนและหน่วยงานต่างๆ ทั้งภาครัฐ ภาคเอกชนและภาควิชาการในจังหวัดพิษณุโลก อุตรดิตถ์ พิจิตรกำแพงเพชร สุโขทัย เพชรบูรณ์และตาก รวมกว่า 40 บูธ ทั้งนี้ ขอเชิญชวนพี่น้องประชาชนที่สนใจเข้าร่วมงานได้ตั้งแต่วันนี้ถึงพรุ่งนี้ (24 ก.ย. 63) เวลา 09.00 น. เป็นต้นไป ณ ห้องประชุมมหาราช ศูนย์แสดงนิทรรศการและจัดการประชุมนานาชาติ สมเด็จพระนเรศวรมหาราช มหาวิทยาลัยนเรศวร จังหวัดพิษณุโลก
วันพุธที่ 23 กันยายน 2563
ไวรัสโควิด-19 แพร่กระจายได้เฉพาะในอากาศหนาว ไม่แพร่ในอากาศร้อนชื้น จริงหรือไม่ ??
ไวรัสโควิด-19 แพร่กระจายได้เฉพาะในอากาศหนาว  จริงหรือไม่ ??
Q : ไวรัสโควิด-19 แพร่กระจายได้เฉพาะในอากาศหนาว ไม่แพร่ในอากาศร้อนชื้น จริงหรือไม่ ??
A : ไม่จริง เพราะเชื้อไวรัสโควิด-19 สามารถแพร่กระจายได้ในทุกสภาพอากาศ ดังนั้นไม่ว่าจะอยู่ในสภาพอากาศใด ต้องปฏิบัติตามหลักสุขอนามัยที่ดี คือล้างมือบ่อยๆ ปิดปากเวลาไอจาม หรือสวมหน้ากากอนามัย
วันอาทิตย์ที่ 20 กันยายน 2563
นรม.และรมว.กห. ขอบคุณทุกฝ่ายร่วมดูแลการชุมนุม ยันรัฐบาลพร้อมรับฟังและแก้ปัญหาไปด้วยกัน
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห.ได้กล่าวชื่นชมและแสดงความขอบคุณเจ้าหน้าที่ทุกฝ่าย โดยเฉพาะเจ้าหน้าที่ตำรวจ ที่ร่วมดูแลการชุมนุมให้เป็นไปด้วยความเรียบร้อยและปลอดภัยร่วมกันในภาพรวม
พร้อมทั้งขอขอบคุณกลุ่มผู้ชุมนุมและประชาชนทุกคน ที่ต่างเรียนรู้บทเรียนและประสบการณ์การชุมนุมในอดีตที่ผ่านมาร่วมกันด้วยความเข้าใจ โดยไม่มีปัญหาการกระทบกระทั่งและใช้ความรุนแรงต่อกัน
พร้อมยืนยันว่า รัฐบาลรับทราบและพร้อมรับฟังความคิดเห็นจากทุกพื้นที่การแสดงออกของทุกฝ่าย และมีความจริงใจที่จะร่วมผลักดันการแก้ปัญหาร่วมกันอย่างสร้างสรรค์ ผ่านกลไกตามวิถีประชาธิปไตยที่เราต่างยึดมั่น โดยเฉพาะปัญหาที่มีความละเอียดอ่อนในสภาพแวดล้อมของประเทศปัจจุบัน ที่เราต่างมีความกังวลกับปัญหาเร่งด่วนร่วมกัน ทั้งจากปัญหาโรคระบาด เศรษฐกิจ และภัยจากธรรมชาติ ซึ่งเราจำเป็นต้องเป็นหนึ่งเดียวกัน รวมใจไทยขับเคลื่อนแก้ปัญหาไปด้วยกัน
วันอาทิตย์ที่ 20 กันยายน 2563
สถานบริการสาธารณสุขที่ได้รับผลกระทบจาก “พายุโนอึล” เปิดให้บริการได้ตามปกติ
กระทรวงสาธารณสุข ให้สถานพยาบาลทุกแห่งดูแลประชาชนที่ได้รับผลกระทบจากน้ำท่วม น้ำป่าไหลหลาก  แนะนำป้องกันโรคที่มากับน้ำท่วม และหลังน้ำลด ส่วนสถานพยาบาลที่ได้รับผลกระทบ สามารถเปิดบริการได้ปกติ
กระทรวงสาธารณสุข ให้สถานพยาบาลทุกแห่งดูแลประชาชนที่ได้รับผลกระทบจากน้ำท่วม น้ำป่าไหลหลาก แนะนำป้องกันโรคที่มากับน้ำท่วม และหลังน้ำลด ส่วนสถานพยาบาลที่ได้รับผลกระทบ สามารถเปิดบริการได้ปกติ
วันนี้ (20 กันยายน 2563) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า จากผลกระทบพายุโซนร้อน “โนอึล” ส่งผลให้หลายพื้นที่น้ำท่วมฉับพลัน น้ำป่าไหลหลาก กระทรวงสาธารณสุขพร้อมสนับสนุนงบประมาณ ยาและเวชภัณฑ์ ล่าสุดได้สั่งการให้กองสาธารณสุขฉุกเฉิน จัดส่งชุดยาปฐมพยาบาลเบื้องต้น จำนวนกว่า 20,000 ชุด ให้กับผู้ประสบภัยใน 11 จังหวัด ได้แก่ อุบลราชธานี สงขลา นครพนม ตาก ปราจีนบุรี นครปฐม มุกดาหาร นราธิวาส ฉะเชิงเทรา ร้อยเอ็ด และบึงกาฬ และกำชับส่งเจ้าหน้าที่สาธารณสุข ออกเยี่ยมบ้านดูแลผู้ที่ได้รับผลกระทบ โดยเฉพาะผู้ป่วยโรคเรื้อรัง เด็กเล็ก หญิงตั้งครรภ์ และให้คำแนะนำประชาชนป้องกันโรคที่มากับน้ำท่วมและหลังน้ำลด อาทิ โรคไข้หวัด ไข้หวัดใหญ่ อุจจาระร่วง โรคฉี่หนู ไข้เลือดออก
สำหรับสถานบริการสาธารณสุข ได้รับรายงานว่ามีโรงพยาบาล 5 แห่ง โรงพยาบาลส่งเสริมสุขภาพตำบล 11 แห่ง และสำนักงานสาธารณสุขอำเภอ 2 แห่ง ได้รับผลกระทบ เช่น น้ำท่วมชั้นล่างอาคาร น้ำท่วมขังพื้นที่โดยรอบ ต้นไม้ล้มทับรั้ว บ้านพัก อาคาร สิ่งของเสียหาย ขณะนี้ สถานการณ์เข้าสู่ภาวะปกติสามารถเปิดให้บริการได้
“ขอให้ประชาชนดูแลสุขภาพ รักษาร่างกายให้อบอุ่น หากป่วยเป็นไข้หวัด มีอาการไข้ ไอ เจ็บคอ มีน้ำมูก ควรใส่หน้ากากอนามัย เพื่อป้องกันการแพร่เชื้อให้คนในครอบครัวและบุคคลอื่น ๆ และรีบไปพบแพทย์ที่สถานพยาบาลใกล้บ้าน” นายแพทย์สุขุมกล่าว
**************************************20 กันยายน 2563
วันอาทิตย์ที่ 20 กันยายน 2563
นายกรัฐมนตรี ขอบคุณทุกฝ่ายที่ทำให้สถานการณ์เป็นไปด้วยความเรียบร้อย
นายกรัฐมนตรี ขอบคุณทุกฝ่ายที่ทำให้สถานการณ์เป็นไปด้วยความเรียบร้อย
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่าพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม แสดงความขอบคุณ เจ้าหน้าที่ และประชาชนทุกคน ที่ช่วยกันทำให้สถานการณ์เป็นไปด้วยความเรียบร้อย โดยเจ้าหน้าที่ได้ให้ความสำคัญต่อการดูแลความปลอดภัยของผู้ชุมนุมเป็นอย่างดี นอกจากนี้ เจ้าหน้าที่และประชาชนได้หลีกเลี่ยงการเผชิญหน้าและการยั่วยุ เพื่อไม่ให้เกิดความตึงเครียดโดยไม่จำเป็น
ทั้งนี้ รัฐบาลมีความมุ่งหวังให้ประชาชน มีสิทธิในการแสดงออกได้อย่างเต็มที่ภายใต้รัฐธรรมนูญและในกรอบของกฎหมาย
ในขณะเดียวกัน ท่านนายกรัฐมนตรี ขอให้คนไทยทุกคน ร่วมมือร่วมใจ ฟันฝ่าอุปสรรคต่างๆ เพื่อให้ความท้าทายที่เรากำลังเผชิญอยู่ สามารถดำเนินการให้ผ่านพ้นไปด้วยความสำเร็จด้วยดีด้วยกัน
-------------------------
วันอังคารที่ 29 กันยายน 2563
'JOB EXPO' เปรี้ยง!! ผลตอบรับดีเกินคาด เด็กจบใหม่ขอรัฐจัดทุกปี
นายสุชาติ ชมกลิ่น รัฐมนตรีว่าการกระทรวงแรงงาน เผย ผลการจัดงาน JOB EXPO THAILAND 2020 วันที่ 26-28 กันยายน 2563 ผลตอบรับการสมัครงานและรอบรรจุงานเกินคาด
นายสุชาติ ชมกลิ่น รัฐมนตรีว่าการกระทรวงแรงงาน เผย ผลการจัดงาน JOB EXPO THAILAND 2020 วันที่ 26-28 กันยายน 2563 สมัครงานและรอบรรจุงาน 243,566 ครั้ง สมัครผ่านบูธนายจ้าง/สถานประกอบการที่เปิดรับสมัครงาน ณ ศูนย์นิทรรศการและการประชุมไบเทค 143,066 ครั้ง สมัครผ่านเว็บไซต์ไทยมีงานทำ 81,412 ครั้ง ผู้ลงทะเบียนแจ้งความประสงค์ไปทำงานต่างประเทศ 3,351 คน โครงการส่งเสริมการจ้างงานใหม่ สำหรับผู้จบการศึกษาใหม่ (Co Payment) คงเหลือ 181,145 อัตรา งานด้านการผลิต มีความต้องการจ้างงานสูงสุด 192,291 อัตรา
นายสุชาติ กล่าวว่า ภาพรวมงานน่าพอใจมาก จากการพูดคุยรับฟังความคิดเห็นของผู้มาร่วมงาน ส่วนใหญ่รู้สึกได้ประโยชน์ สะดวกสบายประหยัดเวลา มีหน่วยงานภาครัฐ รัฐวิสาหกิจ และเอกชนมาจัดบูธรับสมัครเป็นจำนวนมาก สามารถยื่นเอกสารและสัมภาษณ์งานได้เลย ด้านนายจ้าง/สถานประกอบการ ชื่นชมการจัดงานของกระทรวงแรงงานต้องการให้มีการจัดเป็นประจำทุกปี เพราะนอกจากรับสมัครงานแล้ว ยังมีโอกาสได้แนะนำองค์กร ให้ผู้ต้องการหางาน รู้จักและเข้าใจมากขึ้น โดย 3 วันที่ผ่านมามีผู้เข้าร่วมงานทั่วประเทศถึง 125,383 คน ในที่นี้เป็นผู้เดินทางมาร่วมงาน ณ ศูนย์นิทรรศการและการประชุมไบเทค บางนา 104,933 คน ร่วมงาน ณ สำนักงานจัดหางานจังหวัด 20,450 คน โดยกลุ่มนักเรียน-นักศึกษา เป็นกลุ่มที่เยี่ยมชมงานมากที่สุด ซึ่งขณะนี้ในโครงการส่งเสริมการจ้างงานใหม่ สำหรับผู้จบการศึกษาใหม่ (Co Payment) จำนวน 260,000 อัตรา มีการรับแจ้งจากนายจ้างแล้ว 78,855 อัตรา จากนายจ้าง 1,048 ราย ยังคงมีอัตราว่างรอผู้สนใจอีก 181,145 อัตรา ตำแหน่งงานที่นายจ้างต้องการสูงสุด 5 อันดับ ได้แก่ 1.การผลิต 192,291 อัตรา 2. การตลาด/ประชาสัมพันธ์ 60,890 อัตรา 3. เสื้อผ้า/สิ่งทอ/ช่างแพทเทิร์น 32,625 อัตรา 4. กราฟฟิค/ออกแบบ/เขียนแบบ 32,024 อัตรา 5. ก่อสร้าง 30,307 อัตรา และอาชีพอื่นๆ 345,470 อัตรา ส่วนตำแหน่งที่มีผู้สมัครงานสูงสุด 5 อันดับ ได้แก่ 1.ธุรการ/จัดการงานทั่วไป 10,709 ราย 2. การตลาด/ประชาสัมพันธ์ 10,074 ราย 3. บริการ/ผู้จัดการ 9,294 ราย 4. วิศวกร 7,242 ราย 5.การผลิต 6,968 ราย และอื่นๆ 37,125 ราย ซึ่งจะสังเกตได้ว่า งานด้านการผลิต ยังมีความต้องการแรงงานอีกมาก
ซึ่งจากการสำรวจความเห็นผู้มาร่วมงานพบว่า ผู้เข้าร่วมงานทราบข่าวการจัดงาน JOB EXPO THAILAND 2020 จากการประชาสัมพันธ์ผ่านสื่อสังคมออนไลน์มากที่สุด ร้อยละ 55 รองลงมาเป็นการทราบข่าวจากเพื่อน/ญาติพี่น้องและสื่อประชาสัมพันธ์ทางโทรทัศน์ ทั้งนี้ จากการพูดคุยสอบถามกับนักศึกษาและประชาชนที่มาร่วมงาน พบว่า ต้องการให้รัฐบาลและกระทรวงแรงงานจัดงานนี้ขึ้นในทุกปี โดยเฉพาะในช่วงเดือนกันยายนซึ่งมีนักศึกษาจบใหม่ และต้องการให้จัดเป็นเวลา 5 วัน เนื่องจากเป็นระยะเวลาที่เหมาะสมเพื่อให้นักศึกษาและประชาชนได้มีเวลาในการเลือกสมัครงานเพิ่มมากขึ้น
“โดยขอเน้นย้ำว่า กระทรวงแรงงานมุ่งมั่นปฏิบัติตามนโยบายรัฐบาล ภายใต้การนำของ พลเอกประยุทธ์ จันทร์โอชา นายกรัฐมนตรี ที่ให้ไว้ ณ พิธีเปิดงาน JOB EXPO THAILAND เรื่องให้ความสำคัญกับการจ้างงาน โดยเฉพาะอย่างยิ่งในช่วงสถานการณ์แพร่ระบาดของโรคโควิด-19 ที่ดำเนินการตามแผนยุทธศาสตร์ชาติ 20 ปี และแผนพัฒนาเศรษฐกิจและสังคมแห่งชาติ ฉบับที่ 12 ซึ่งทุกอย่างต้องทำอย่างต่อเนื่อง ตามแผนแม่บท สู่เป้าหมาย ความมั่นคง มั่งคั่ง และยั่งยืน พ้นจากกับดักประเทศที่มีรายได้ปานกลาง” รมว.แรงงาน กล่าว
วันอังคารที่ 29 กันยายน 2563
นโยบายเร่งด่วน การปรับสวัสดิการและพัฒนาคุณภาพชีวิตของประชาชน
วันอาทิตย์ที่ 29 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ตลอดระยะเวลา 1 ปี ที่ผ่านมา รัฐบาลได้ปรับปรุงระบบสวัสดิการและพัฒนาคุณภาพชีวิตของประชาชน หลายด้าน ทั้งการช่วยเหลือผู้มีรายได้น้อยผ่านบัตรสวัสดิการแห่งรัฐ และปรับเพิ่มเบี้ยความพิการ จาก 800 บาท เป็น 1,000 บาท รวมถึงดูแลผู้ประกันตนภายใต้กฎหมายประกันสังคม โดยลดอัตราเงินสมทบทุกประเภทออกไปอีก 3 เดือน (ส.ค. – ต.ค. 63) และเพิ่มสิทธิประโยชน์กรณีว่างงาน นอกจากนี้ ยังเร่งรัดพัฒนาศักยภาพโรงพยาบาลส่งเสริมสุขภาพตำบล เพิ่มเงินรายได้ให้กับอาสาสมัครสาธารณสุขประจำหมู่บ้าน (อสม.) จาก 600 บาทเป็น 1,000 บาท เพิ่มการเข้าถึงบริการรักษาพยาบาลโดยจัดตั้งหน่วยบริการปฐมภูมิและเครือข่ายบริการปฐมภูมิแล้ว 1,112 แห่ง ทั่วประเทศ ครอบคลุมการดูแลประชาชนกว่า 12 ล้านคน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 29 กันยายน 2563
กระทรวงยุติธรรม จัดโครงการสร้างการรับรู้ การตรวจพิสูจน์สารเสพติดในเส้นผม เพื่อประโยชน์แห่งความยุติธรรม
กระทรวงยุติธรรม จัดโครงการสร้างการรับรู้ การตรวจพิสูจน์สารเสพติดในเส้นผม เพื่อประโยชน์แห่งความยุติธรรม
ในวันจันทร์ที่ ๒๑ กันยายน ๒๕๖๓ เวลา ๐๙.๓๐ น.
ณ ห้องจูปิเตอร์ โรงแรมมิราเคิล แกรนด์ คอนเวนชั่น เขตหลักสี่ กรุงเทพมหานคร
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานเปิดโครงการ สร้างการรับรู้ การตรวจพิสูจน์สารเสพติดในเส้นผม
และปาฐกถาพิเศษ เรื่อง การตรวจสารเสพติดในเส้นผม เพื่อลดความเหลื่อมล้ำของสังคม
โดยมี ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
นายสามารถ เจนชัยจิตรวนิช ผู้ช่วยรัฐมนตรีประจำกระทรวงยุติธรรม
ผู้บริหารในสังกัดกระทรวงยุติธรรม และผู้ที่เกี่ยวข้องเข้าร่วมฯ เพื่อสร้างการรับรู้การตรวจสารเสพติดในเส้นผม
และเพื่อให้เจ้าหน้าที่สำนักงานคณะกรรมการป้องกันและปราบปรามยาเสพติด
และเจ้าหน้าที่สถาบันนิติวิทยาศาสตร์ รวมทั้งหน่วยงานที่เกี่ยวข้อง ได้รับความรู้ ความเข้าใจ
ในการเก็บเส้นผม และตรวจพิสูจน์สารเสพติดในเส้นผม
โครงการในครั้งนี้เกิดจากความร่วมมือของสำนักงานคณะกรรมการป้องกันและปราบปรามยาเสพติดร่วมกับสถาบันนิติวิทยาศาสตร์
เพื่อนำไปใช้ประโยชน์ในเชิงการให้บริการต่อภาครัฐ ภาคเอกชน และภาคประชาสังคม ในอนาคต
โอกาสนี้ รัฐมนตรีว่าการกระทรวงยุติธรรม กล่าวว่า ปัญหายาเสพติดเป็นสิ่งที่รัฐบาลให้ความสำคัญเป็นอย่างมาก
โดยถือเป็นหนึ่งในนโยบายเร่งด่วนของรัฐบาล
โดยมุ่งลดปริมาณยาเสพติดในภูมิภาค ด้วยการสกัดกั้นสารตั้งต้นและเคมีภัณฑ์ มิให้ถูกลักลอบนำเข้าไปยังแหล่งผลิต
และสกัดกั้นไม่ให้ยาเสพติดแพร่กระจายออกไปทั้งในและนอกภูมิภาค
รวมถึงตัดวงจรการค้ายาเสพติดโดยเน้นการสืบสวนสอบสวนทางการเงิน ขยายผลสู่การยึดทรัพย์
เพื่อให้ปัญหายาเสพติดหมดไปจากประเทศไทย
นิติวิทยาศาสตร์เป็นเครื่องมือสำคัญที่ถูกนำมาใช้ในการพิสูจน์ ความจริงประกอบการพิจารณาการกระทำความผิด
เพื่อสนับสนุนกระบวนการยุติธรรมไม่ใช่แค่ใช้สนับสนุนการสืบสวนสอบสวนทางคดีอาญา
แต่นิติวิทยาศาสตร์ยังสามารถนำมาใช้ในมิติเชิงแก้ไขปัญหาทางสังคมได้
เช่น การนำการตรวจสารเสพติดในเส้นผมมาใช้เป็นเครื่องมือในการติดตาม เฝ้าระวังการใช้ยาเสพติดของเด็กและเยาวชน
ซึ่งอยู่ในความดูแลของกรมพินิจและคุ้มครองเด็กและเยาวชน
ผมเชื่อว่าในอนาคต การตรวจสารเสพติดในเส้นผมจะถูกนำมาใช้เป็นเครื่องมือสำคัญในกระบวนการยุติธรรม
ทั้งในรูปแบบที่เป็นกระบวนการยุติธรรมทางอาญาที่ช่วยพิสูจน์ยืนยันการกระทำความผิดของบุคคล
รวมถึงการนำมาใช้แก้ไขปัญหาสังคมในเชิงป้องปราม เฝ้าระวังอันตรายแก่สังคม อย่างไรก็ตาม
แม้ว่าปัจจุบันการตรวจสารเสพติดในเส้นผมจะมีต้นทุนที่สูงราคาแพงกว่าการตรวจจากปัสสาวะ หรือเลือด
แต่ถือว่าเป็นการลงทุนที่คุ้มค่าเนื่องจากวิธีการตรวจหาสารเสพติดในเส้นผมสามารถตรวจหาสารได้มากกว่า ๒๖ ชนิดในคราวเดียวกัน
และยังสามารถตรวจสอบประวัติการใช้ยาเสพติดที่ผ่านมาได้
ในช่วงระยะเวลาเป็นเดือนหรือเป็นปี ตามความยาวของเส้นผม โดยไม่เสื่อมสภาพ นอกจากนี้ ยังจัดเก็บได้ง่าย ตรวจซ้ำได้
ซึ่งแตกต่างจากการตรวจจากเลือด หรือปัสสาวะ
ซึ่งตัวอย่างมักเสื่อมสภาพได้ง่าย และยังต้องเก็บรักษาตัวอย่างไว้ในตู้เย็น สามารถช่วยอำนวยความยุติธรรม ลดความเหลื่อมล้ำ
และแก้ปัญหาในเชิงสังคมได้อย่างมีประสิทธิภาพ
วันอังคารที่ 29 กันยายน 2563
รมช.ธรรมนัส ตรวจเยี่ยมโครงการขุดลอกอ่างเก็บน้ำ พร้อมตรวจดูความก้าวหน้าหนองเล็งทราย จ.พะเยา
รมช.ธรรมนัส ตรวจเยี่ยมโครงการขุดลอกอ่างเก็บน้ำ พร้อมตรวจดูความก้าวหน้าหนองเล็งทราย จ.พะเยา
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงตรวจเยี่ยมโครงการขุดอ่างเก็บน้ำห้วยเหยี่ยน อ.เมืองพะเยา โครงการขุดลอกลำน้ำอิงตอนบน อ.แม่ใจ และโครงการพัฒนาหนองเล็งทราย อ.แม่ใจ จ.พะเยา ว่า กระทรวงเกษตรและสหกรณ์ ได้เห็นถึงปัญหาความเดือดร้อนของพี่น้องเกษตรกร และประชาชนทั่วไป จากสถานการณ์ภัยแล้ง และน้ำท่วมให้ช่วงน้ำหลาก เพราะน้ำนั้น เป็นปัจจัยสำคัญในการอุปโภค - บริโภค และการทำการเกษตรกรรม เพื่อเป็นการช่วยบรรเทาความเดือดร้อนแก่พี่น้องเกษตรกร
จากนั้น ยังได้เดินทางไปพบปะพี่น้องเกษตรกร เพื่อติดตามความคืบหน้าโครงการพัฒนาแหล่งน้ำหนองเล็งทราย และโครงการปลูกหญ้าแฝกเพื่ออนุรักษ์ดินและน้ำ ซึ่งหนองเล็งทราย เป็นแอ่งน้ำธรรมชาติขนาดใหญ่อยู่ในลุ่มน้ำโขง และเป็นพื้นที่ต้นลำน้ำอิงก่อนไหลลงสู่กว๊านพะเยา เพื่อเพิ่มประสิทธิภาพการกักเก็บน้ำ ก่อสร้างฝายพับได้ ปรับปรุงและฟื้นฟูร่องน้ำเดิมให้มีขนาดกว้างขึ้น เพื่อพัฒนาพื้นที่ในการกักเก็บน้ำไว้ใช้อุปโภค - บริโภค และผลิตน้ำประปา ใช้ในการเกษตรโดยรอบในช่วงฤดูแล้ง และยังจะพัฒนาให้เป็นแหล่งท่องเที่ยวเชิงนิเวศ ทั้งยังได้เปิดครัวหนองเล็งทราย ซึ่งเป็นร้านอาหารที่จะนำพืชผัก ผลผลิตทางการเกษตรของเกษตรกรโดยรอบมาประกอบอาหารจำหน่ายให้แก่นักท่องเที่ยวที่มา เพื่อเป็นการสร้างรายได้แก่พี่น้องเกษตรกร และประชาชนโดยรอบ
วันอังคารที่ 29 กันยายน 2563
พ่อค้า – แม่ค้าออนไลน์ อย่าลืมยื่นแบบภาษีเงินได้บุคคลธรรมดาครึ่งปี (ภ.ง.ด.94) ปี 2563
กรมสรรพากรแจ้งพ่อค้า - แม่ค้าออนไลน์ ยื่นแบบภาษีเงินได้บุคคลธรรมดาครึ่งปี (ภ.ง.ด.94) ที่สำนักงานสรรพากรพื้นที่สาขาได้ถึงวันที่ 30 กันยายน 2563 หรือยื่นผ่านทางอินเทอร์เน็ตที่ www.rd.go.th ได้ถึงวันที่ 8 ตุลาคม 2563 ยื่นภายในกำหนดเวลาลดภาระเงินเพิ่ม
กรมสรรพากรแจ้งพ่อค้า - แม่ค้าออนไลน์ ยื่นแบบภาษีเงินได้บุคคลธรรมดาครึ่งปี (ภ.ง.ด.94) ที่สำนักงานสรรพากรพื้นที่สาขาได้ถึงวันที่ 30 กันยายน 2563 หรือยื่นผ่านทางอินเทอร์เน็ตที่ www.rd.go.th ได้ถึงวันที่ 8 ตุลาคม 2563 ยื่นภายในกำหนดเวลาลดภาระเงินเพิ่ม และค่าปรับ
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “30 กันยายน 2563 เป็นวันที่สิ้นสุดเวลาการยื่นแบบภาษีเงินได้บุคคลธรรมดาครึ่งปี (ภ.ง.ด.94) ปี 2563 ซึ่งพ่อค้า - แม่ค้าออนไลน์ เป็นผู้มีรายได้ตามมาตรา 40 (8) แห่งประมวลรัษฎากร ให้นำรายได้จากการขายสินค้าบนระบบออนไลน์ที่ได้รับระหว่างวันที่ 1 มกราคมถึงวันที่ 30 มิถุนายน 2563 มารวมคำนวณยื่นแบบภาษีเงินได้บุคคลธรรมดาครึ่งปี (ภ.ง.ด.94) หากใช้ช่องทางการยื่นแบบทางอินเทอร์เน็ตผ่านเว็บไซต์กรมสรรพากร www.rd.go.th ได้ถึงวันที่ 8 ตุลาคม 2563 และชำระภาษี (ถ้ามี) ผ่านช่องทางอิเล็กทรอนิกส์เพื่อรักษามาตรฐานการเว้นระยะห่างทางสังคม ร่วมกันป้องกันการแพร่ระบาดของ โรคติดเชื้อไวรัสโคโรนา 2019 (COVID – 19)”
โฆษกกรมสรรพากร กล่าวเพิ่มเติมว่า “สำหรับผู้เสียภาษีที่มีภาษีต้องชำระ ตั้งแต่ 3,000 บาท ขึ้นไป สามารถแบ่งผ่อนชำระได้ 3 งวดๆ ละเท่าๆ กัน โดยไม่ต้องเสียเงินเพิ่มใดๆ และติดต่อขอผ่อนชำระได้ที่สำนักงานสรรพากรพื้นที่สาขา หรือทางอินเทอร์เน็ตที่ www.rd.go.th ทั้งนี้ การยื่นแบบฯ เกินระยะเวลาที่กฎหมายกำหนดจะทำให้ผู้เสียภาษีมีภาระต้องชำระค่าปรับไม่เกิน 2,000 บาท และหากมีภาษีที่ต้องชำระ จะต้องเสียเงินเพิ่มในอัตราร้อยละ 1.5 ต่อเดือน”
สำหรับผู้ที่มีข้อสงสัยสามารถสอบถามข้อมูลเพิ่มเติมได้ที่สำนักงานสรรพากรทุกแห่งทั่วประเทศหรือที่ศูนย์สารนิเทศสรรพากร (RD Intelligence Center) โทร. 1161